paragraph_text: Prije se zvao spomenik "Anousavary" ili "Anosavari", a na francuskom poznat je kao spomenik "Aux Morts". Gradio se između 1957. i 1968. Patuxai je posvećena onima, koji su se borili u borbi za neovisnost Laosa od Francuske. Romanizirano ime prevedeno s laoškoga jezika, različito se transliteralizira kao: Patuxai, Patuxay, Patousai ili Patusai. Također je poznat kao Patuxai slavoluk ili Slavoluk pobjede mjesta Vientianea, jer podsjeća na Slavoluk pobjede u Parizu. Ukrašen je mitološkim bićima poput kinnare (pola žena, pola ptica).